**Kurmenes pagasta iedzīvotāju konsultatīvās padomes sēde**

**PROTOKOLS**

**Nr. 6**

Kurmenes kultūras nams, Kurmene, 2025. gada 18. marts

Kurmenes pagasts, Bauskas novads

**Piedalās**:

Padomes locekļi: Aigars Ziemelis, Malda Balode, Madara Buša, Linda Ceraukste, Dana Ašmanaviča.

Vecumnieku apvienības pārstāvji: Jānis Sils, Edgars Polis (pašvaldības policijas pārstāvis).

Kurenes iedzīvotāji: Laura Bikava, Adrians Bikavs, Marika Saulīte, Dana Plikša, Roze Krēgere, Daiga Letkovska-Elksne, Lelde Krēgere, Elvijs Krēgers.

**Darba kārtība:**

1. Sēdes atklāšana;
2. Pēterdienas svinības Kurmenē;
3. Kurmenes sakopšanas talka;
4. Citi jautājumi;
5. Slēgtā daļa: padomes darbības aktualitātes;
6. Sēdes slēgšana.

Sēdes sākums plkst. 19.00

1. **A. Ziemelis** atklāj sēdi iepazīstina klātesošos ar sēdes darba kārtību un aicina pāriet pie otrā darba kārtības punkta.
2. **Pēterdienas svinības Kurmenē**

**A. Ziemelis** informē, kaPēterdiena kā katru gadu Kurmenē tiek svinēta ne tikai 29. jūnijā, bet teju vai visu nedēļu. Šajā nedēļā tiek plānoti vairāki pasākumi, kuru organizēšanā iesaistās gan pagasta kultūras nama vadītāja Sarmīte Ķīse, gan arī Kurmenes Sv. Pētera Romas katoļu draudze un priesteris Andrejs Mediņs. Šogad ir 155 gadu jubilejas gads un ir plānots Pēterdienu svinēt 4 dienas. Priesteris Andrejs Mediņš ir sniedzis informāciju, ka uz svētkiem plāno ierasties arī Komorovsku dzimtas pārstāvji no Polijas. Svētku organiztori aicina iedzīvotājus būt aktīviem un ieaistīties Pēterdienas organizēšanā un pasākumos kopumā.

**J. Sils** informē, ka Sarmīte Ķīse ir sarunājusi koncertam māksliniekus.

**A. Ziemelis** informē, ka priesteris Andrejs Mediņš lūdz iedzīvotāju atbalstu estrādes soliņu remontdarbos un rast iespēju uzstādīt jaunus soliņus parka teriorijā.

**J. Sils** aizrāda, ka Kurmenes iedzīvotāji ir kūtri un nav iesnieguši nevienu projekta pieteikumu Bauskas novada organizētajā projektu konkursā “Iedzīvotāji veido savu vidi”, kur šādiem nelieliem sabiedriskajiem darbiem var iegūt 2000 eiro finansējumu.

Sēdei pievienojas **Sarmīte** **Ķīse** un informē par budžetā pānoto finansējumu Pēterdienas pasāukumu izdevumiem. Kopējais finansējums ir 6000 eiro. Šobrīd jau zināmie izdevumi ir: apsardzes izmaksas 300 eiro, pasākumu apskaņošanas pakalpojums 2000 eiro, zaļumballes muzikālais pavadījums divām tūrēm 1000 eiro (balles muzikanti: Skutelis un Baltacis).

**A. Ziemelis** lūdz izteikties iedzīvotāju.

Iedzīvotāji neizsakās.

1. **Kurmenes sakopšanas talka**

**A. Ziemelis** jautā klātesošajiem iedzīvotājiem viņu domas par to, vai ir vajadzīga talka? Vai ir vēlme piedalīties un sakopt Kurmenes publisko teritoriju?

Kopumā iedzīvotāji atbalsta talkas ideju un vienojas, ka Kurmenes sakopšanas talka tiks rīkota **26.aprīlī** reizē ar Latvijas Lielo talku.

**A. Ziemelis** apņemas ievietot informāciju par talku *Facebook* Kurmenes iedzīvotāju padomes lapā.

Sēdes dalībnieki kopīgi vienojas, kas būtu tie darbi, kas talkā jāieplāno. Un tie ir:

1. estrādes soliņu remonts;
2. soliņu izvietošana parka teritorijā;
3. parka teritorijas sakopšana
4. skatu platformas remonts (Mēmeles stāvkrastā) un koku izzāģēšana.

**J. Sils** sola sagādāt visus nepieciešamos materiālus.

1. **Citi jautājumi:**

4.1. **A. Ziemelis** informē, ka šodien ir uzaicināts pievienoties mūsu sēdei Bauskas novada pašvaldības policijas pārstāvis Edgars Polis, jo bija saņemti vairāki aktuāli jautājumi, kas saistīti sabiedrisko kārtību. Tiek dots vārds pašvaldības policijas pārstāvim.

**E. Polis** informē, ka tika saņemts jautājums par ne tikai pērno lapu dedzināšanau, bet par jebkādu atkritumu dedzināšanu. Valstī esošie normatīvie akti atkritumu apsaimniekošanas jomā aizliedz jebkādu atkritumu parvaļīgu dedzināšanu. Minētās darbības ir administratīvi sodāmas. Bauskas novada 30.06.2022. saistošie noteikumi Nr.14 *“Par sadzīves atkritumu apsaimniekošanu Bauskas novadā”[[1]](#footnote-1)* 33. punkts nosaka aizliegumus atkritumu radītājiem un to 33.10. apakšpunkts nosaka **aizliegumu dedzināt jebkādus atkritumus izņemot koksnes atkritumus** (sausie koku, krūmu zari **bez lapām**, neapstrādātu kokmateriālu atkritumi), ievērojot šādus nosacījumus:

1. pilsētās un **ciemu** teritorijās koksnes atkritumu dedzināšana ugunskuros un dedzināšanas iekārtās **atļauta no 15. septembra līdz 30. oktobrim un no 1. aprīļa līdz 15. maijam no plkst. 8.00 līdz 17.00**;
2. **lauku teritorijās** koksnes atkritumu dedzināšana ugunskuros un dedzināšanas iekārtās **atļauta no 15. septembra līdz 15. maijam**.

Papildus E. Polis informē, ka šobrīd turpinās pārbaudes Kurmenes pagastā, kur policijas pārstāvji pārbauda, vai katra mājsaimniecība atbilstoši normatīvajiem aktiem ir noslēgusi sadzīves atkriutmu apsaimniekošanas līgumu ar SIA “Bauskas novada komunālservisu”.

**L. Ceraukste** jautā, vai šāds līgums ir nepieciešams arī tiem, kas patstāvīgi Kurmenē nedzīvo un atbrauc uz savu īpašumu vien dažas reizes gadā?

**E. Polis** informē, ka **līgums ir nepieciešama visiem**. Minētajā gadījumā iepriekš minētajos Bauskas novada saistošanos noteikumos Nr. 15[[2]](#footnote-2) ir atruna, ka šādā gadījumā vienojoties ar sadzīves atkritumu apsaimniekotāju minimālais sadzīves atkritumu izvešanas biežums ir **vienu reizi gadā**.

4.2. Attiecībā uz sniegto sūdzību par auto izklaidēm tautā sauktajām “Saulītēm” pie Kurmenes autobusu pieturas E. Polis informē, ka diemžēl uzstādīto novērošanas kameru attēla izšķirtspēja ir slikta un nevar identificēt ne automašīnu numurzīmes, nedz to vadītājus. Video kameru kvalitātes uzlabošana uzreiz nav iespējas, bet pamazām kameras tiek mainītas visā novada teritorijā. Būtisks videokameru attēla kvalitātes rādītājs ir arī ielu apgaismojums, ja kameras tuvumā apgaismojums ir slikts, nav iespējams sagaidīt, ka attēla kvalitāte būs laba.

4.3. **Ātruma pārkāpumi** (netiek ievērota ceļa zīme “Dzīvojamā zona”, kas paredz automašīnas braukšanas ātrumu ne lielāku par 20 km/h) pie daudzdzīvokļu nama “Smaidas”. Iedzīvotāji ir izteikuši lūgumu uzstādīt papildus vēl vienu ātrumu ierobežojošo valni pie daudzdzīvokļu nama “Smaidas”.

**J. Sils** atbild, ka nav iespējas pie katras mājas uzstādīt ātruma ierobežojošos vaļņus. Pagatstam nav šobrīd tam ieplānotas finanses. J. Sils sola nākamā gada budžetā iekļaut šādu pozīciju un atkarībā no piešķirtā finansējuma arī rīkoties.

4.4. Saņemtas vairāku Kurmenes iedzīvotāju mutiskas sūdzības par **auto estekādes**, kas atrodas pie vecajām automehāniskajām darbnīcām, izmantošanu neatbilstošiem mērķiem, proti, zemē tiek izlieta automašīnas nolietotā motoreļļa un piesāršota teritorija.

**J. Sils** informē, ka šāda sūdzības tiek saņemtas ik pa laikam un ir pieņemts lēmums demontēt auto estekādi, lai novērstu tālāku vides piesārņojumu. Demontēšana plānota Kurmenes sakopšanas talkas dienā.

4.5. **A. Ziemelis** jautā J. Silam, cik tālu ir pavirzījies jautājums ar **riteņu novietnes** uzstādīšanu autobusau pieturā.

**J. Sils** ziņo, ka viss ir sarunāts. Šobrīd ir jāizsūta pieprasījums un konkrēti novietnes mēri un tā tiks izgatavota un uzstādīta. Domajāms, ka aprīlī novietne jau būs uzstādīta.

4.6. **D. Letkovska-Elksne** jautā, vai bērniem ir atļauts brauk ar kvadraciklu pa ielu?

**E. Polis** atbild, ka, lai brauktu ar kvadraciklu ir nepieciešams sasniegt normatīvajos akto noteikti vecumu un iegūt atbilstošas kategorijas vadītāja tiesības (informācija iegūstama CSDD mājas lapā[[3]](#footnote-3)), jo izbraucot no sava pagalma kvadracikla vadītājs kļūst par satiksmes dalībnieku ar visu no tā iztietošo atbildību un pienākumiem. Bērns braukt ar kvadraciklu nedrīkst, bet, ja vecāki uzņemas par to pilnīgu atbildību, vienīgā vieta, kur tas var notikt ir pagalms.

4.7. **R. Krēgere** norāda, ka pagājušo gadu, kad Mēmeles ielā tika pie mājām pievilkts centrālais ūdensvads un kanalizācija, būvdarbu laikā tika sabojāts ielas asfalta segums. Tika solīts, ka tas tiks saremontēts pēc dabru beigšanas. Līdz šim brīdim tas nav izdarīts.

**J. Sils** sola vēlreiz vērties pie darbu veicējiem un atgādināt par nepadarīto darbu.

4.8. **L. Krēgere** jautā par smilšu nomaiņu smilšu kastē daudzdzīvokļu namu “Smaidas” un “Silmači” bērnu laukumiņā.

**J. Sils** informē, ka jau vairrākkārt ir atgādinājis Edgaram Gulbim par smilšu nomaiņu bērnu laukumiņos gan daudzdzīvokļu namu pagalmā, gan bērnu dārza laukumiņā. Atgādinās vēlreiz un tas tiks izdarīts.

4.9. **J. Sils** informē, ka šogad:

1. tik veikti dīķa tīrīšanas darbi pie daudzdzīvokļu nama “Smaidas” (ir iegūts finansējums no Bauskas novada). Iedzīvotāji, lūdz nodrošināt drošību gan darbu veikšanas laikā, gan arī pēc tiem, jo bērnu rotaļu laikumiņš atrodas dīķa malā;
2. ir piešķirts Bauskas novada finansējums 2000 eiro Bēnu laukumiņa remontam pie daudzdzīvokļu namiem “Smaidas” un “Silmači”. Aicina iedzīvotājus iesūtīt priekšlikumus vajadzīgajiem uzlabojumiem.

4.10. S. Ķīse informē par tuvākajiem pasākumie Kurmenē:

1. 28. marts – teātra dienas balle (7 kolektīvi) spēlēs Ēriks Smaļķis (400 eiro)
2. 30. martā – cirks (ieejas maksa 10 eiro)
3. 20. aprīlī – Lieldienas bērniem parkā plkst.14.00 “Jampadracis”
4. 25. aprīlis – Teātra festivāls
5. 10. maijā – Prāta spēles

Papildus S. Ķīse aicina iedzīvotājus vērsties pie viņas ar savām pasākumju idejām.

1. Sapulces slēgtajā daļā tiek izrunāti šādi jautājumi:
2. 29.03.2025. Bauskas Kultūras centrā notiekošais pasākums Bauskas novada iedzīvotāju padomēm “Sadarbības tilts” (plkst.11.00);
3. Pamatojoties uz Bauskas novada pašvaldības iedzīvotāju konsultatīvās padomes nolikums 34. punktam no 18.03.2025. no Kurmenes iedzīvotāju konsultatīvās padomes tiek izslēgta Kristīne Dreiberga;
4. Nākamā Kurmenes pagasta iedzīvotāju konsultatīvās padomes sēde tiek plānota 20.jūnijā.
5. **A. Ziemelis** slēdz sapulci plkst. 20.20

Padomes priekšsēdētājs A. Ziemelis

Sekretārs M. Buša

1. <https://likumi.lv/ta/id/335153-par-sadzives-atkritumu-apsaimniekosanu-bauskas-novada> [↑](#footnote-ref-1)
2. 17.2. ja nekustamā īpašuma lietošana ir ar pārtraukumiem (vasarnīcas, dārza mājas, tajā skaitā dārzkopības biedrības teritorijā esošās vasarnīcas vai dārza mājas, vai citas īslaicīgās apmešanās vietas), informēt par to atkritumu apsaimniekotāju un 17.1. apakšpunktā minētajā līgumā vienoties par atkritumu izvešanas grafiku, atbilstoši radīto atkritumu daudzumam, bet ne retāk kā 1 reizi gadā; [↑](#footnote-ref-2)
3. <https://www.csdd.lv/motocikla-vaditaja-aplieciba-a/vispariga-informacija> [↑](#footnote-ref-3)